JohanHeinsen/ENO huggingface dataset:
Odense Adresse-Contoirs Efterretninger, 1827-12-17
Med alt dette anseer Man Frygten for en Revolution for et Drømmebillede, kun skabt af de Uslinger, som altid søge at hindre det Godes Fremme, ved at vække Mistroe imellem Regjeringen og Folket. Man haaber derfor paa en Forening af begge Oppositioner i næste Kammer, som blandt andet vil vise sig ved Udnævnelsen af en Præsident, hvortil den almeenagtede Hr. Royer-Collard, der er valgt i hele 7 Departementer, sandsynlig vil faae de fleste Stemmer. Det vil da vise sig, om Kongen, som har Valget imellem 5 Medlemmer, vil forbigaae ham. Endog den forhen saa ofte fungerende Præsident, Hr. Ravez, faldt igjennem i Bordeaux, men blev valgt i Lille. Overalt lover Man sig forud store Resultater af Oppositionens Overvægt i næste Møde. De Servile - hedder det - ville nødes til at skjule sig under anstændige Former og Bestikkelsen maa krybe i Skjul. Man vil ingen Dumhed meere bifalde, fordi det er en Dumhed; Man vil ikke votere meere, uden at vide hvorom, ikke lee, hvor Man burde græde, ikke meere raabe Brave for Jnqvisitionens og Absolutismens Grundsætninger, ikke meere rose sig af, at være Tyrk, Negerhandler eller Jesuit, men bestræbe sig forat hylde Retskaffenhed. Maaskee vil Man tale mindre om Religion og Moral, men i Grunden besidde mere af disse Dyder o. s. v.
Odense Adresse-Contoirs Efterretninger, 1827-12-17
Monitøren har nu bekjendtgjort en fuldstændig Liste over de nyevalgte Deputerede. Som Man af samme seer, ere 178 valgte igjen, derimod vil Kammeret faae 248 nye Medlemmer. Af de Nyvalgte ere 164 betitlede, og det nye Kammer faaer kun 20 Borgerlige mere og to Fyrster, mindre end det gamle. Man tæller i samme 1 Hertug, 25 Marquis, 61 Grever, 24 Vicomter, 49 Baroner og 6 Chevaliers. Men langt fra ikke alle betitlede Medlemmer ere stemte imod Friheden, Man behøver kun at nævne en Marquis som General Lafayette og en Baron som Hr. v. Schonen. J Marseille er Brødprisen steget til 100 Centim., og i Lyon ligesaa. J den Konferents, som Hr. Lasitte og hans Kolleger havde med Hr. v. Villele om Mordscenerne i St. Denis=Gaden, skal Ministeren, efter Forsikringen om at Regjeringen slet ikke ansaae Patrioterne for Skyld i disse Tildragelser, strax have tilføiet: han haabede heller ikke, at Man nærede slig Mistanke imod Authoriteterne?
Odense Adresse-Contoirs Efterretninger, 1827-12-17
Kjøbenhavns Børs-Kours den 15 Decbr. 1827. Hamb. 2 M. - k. S. 217. Species 210, solgtes til 15 Rbmk. 3 1/2 s. Norske Speciessedl. pr. 100 Spec. 1511 155 Rbd. Sedl. Svenske pr. Rdlr. Rigsgjeld 48 a 48 1/2 Rbs. Tegn. 4 pCt. Kongel. Oblig. (L. R.). 82 1/2 a 85 Rbd. Sedl. dito 76 i Bco. Nationb. Oblig. af Laan. 4 Febr. 1820. 102 Rbd. r. S. dito ........................... 112 1/2 Rbd. Sedl. 1 PCt. uopsig. Rigsbkobl. (Renter pr. 6 Jan.) 96496 1/2 Rbd. r. S. 6 PCt. Norske Laan ved Hambro & Søn 104 1/2 a 105 i Bco. 4 PCt. Dito Nye ............. - i Bco. 5 PCt. nye eng. Oblig. (1 L. Sterl. 14 Bcomk.) 56 1/357 L. Sterl. Asiat. Actier - i Sedl. - Bank-Disconto: 4 Pdt.
Odense Adresse-Contoirs Efterretninger, 1827-12-17
Avertissement. Hr. Geheimekonserenceraad Bülow, som for nogle Aar siden skjenkede Fyens Stiftsbibliothek et Skab, til Oldsager, og jevnlig har hidsendt Stykker af dette Slags, der fortjene at bevares, har atter nylig forsynet, Skabet med endeel Smaastykker, der for det meste ere fundne paa Sanderumgaards Marker. Ligesom disse Hs. Exaellences Gaver med Taknemmelighed, ere modtagne af Bibliothekets Bestyrelse, saa vil det ogsaa glæde den, at kunne erholde, hvad i andre Stiftets Egne maatte findes af Oldsager og paa denne Maade ønskes bevaret. Odense Bispegaard den 15 Decbr. 1827. Plum.
Odense Adresse-Contoirs Efterretninger, 1827-12-17
Næste Søndag den 23 Decbr. er der Assemblee i Odense ældste Klub.
Odense Adresse-Contoirs Efterretninger, 1827-12-17
Baldirektionen.
Odense Adresse-Contoirs Efterretninger, 1827-12-17
Bekjendtgjørelse. Da Amtet nu har modtaget Afregninger for de Stykkudske, som have været ansatte ved den holstenske Artilleriebrigades Trainstald, og som endnu have Douceur- og Undermunderingspenge tilgode for Aarene 1813, 1814 og 1815 eller skylde noget for disse Aar, saa blive bemeldte Mandskaber, forsaavidt de ere udskrevne af Svendborg Amt, herved, ifølge Plakaten af 1. Octbr. 1826, indkaldte til, inden 12 Uger fra Dato, under Fortabelse af deres Fordringer, at afhente deres Afregninger her paa Kontoiret, mod hvis udlevering de ville have deels at forevise deels at aflevere de i Amtets Bekjendtgjørelse af 28 Octbr. forrige Aar fordrede Beviisligheder. Svendborg Amthuus, Hellerup den 15 Decbr. 1827. Sporon.
Odense Adresse-Contoirs Efterretninger, 1827-12-17
Ein underheiratyeter Gartner, der sich in einigen zwanzigen Jahren die Kenmisse erworden einen jeden Garten vorzusteden und schriftliche Beweise seines Verhaltens mittheilen kann, winscht gleich oder zu nachstkommenden Mai einen Kondition. Diejenigen Herschaften die hierauf reflektiren wollen menden sich geftilligst an den Herrn Weber, Gartner au Hvedholm hier in Fuhn.
Odense Adresse-Contoirs Efterretninger, 1827-12-17
Extra gode nye Hagl- og Kuglebøsser, dobbeltløbede Pistoler, med og uden Knaldlaase, samt flere Sorter nye Bøsselaase er tilkjøbs hos Bøssemager Deel comyn i Odense.
Odense Adresse-Contoirs Efterretninger, 1827-12-17
Et saa godt som nyt Fortepiano med 5 Octaver er tilkjøbs for billig Priis og anvises fra Adressekontoiret.
Odense Adresse-Contoirs Efterretninger, 1827-12-17
Forskjellige Sorter nye Lommeuhre og Stueuhre, solid Arbeide, af nyeste Facon, faaes til billige Priser hos Uhrmage Mørck i Nyborg.
Odense Adresse-Contoirs Efterretninger, 1827-12-17
Nogle skaanske Møllesteen kan bekommes i Nyborg hos J. Beck. En Jagt, drægtig 15 1/2 Kommercelæst, god Lastdrager og Seiler, med alt tilhørende af staaende og løbende Redskaber beliggende her i Havnen, er underhaanden tilkjøbs paa billige Vilkaar, hvorom Man behageligst ville henvende sig til Undertegnede, som paaviser Alt og afslutter Handelen, i Kommission, af vedkommende Eier. Faaborg den 11 Decbr. 1827. J. J. H. Friis.
Odense Adresse-Contoirs Efterretninger, 1827-12-17
Formedelst anden Bestemmelse, er Gaarden No. 49 i denne Byes Grønnegade, af god Beliggenhed, underhaanden tilkjøbs paa billige Vilkaar. Eiendommen bestaaer af 5 Fag, 2 Etage Egebindingsværk og Grundmuur til Gaden, tilligemed 6 Fag, 1 Etages Egebindingsværk, ligeledes til Gaden, indrettet til Kjøkken, Pige= og Spisekammer, Melkestue og Kielder, samt 7 Værelser, hvoriblandt en Dagligstue paa 3 store Fag og en Sal paa 4 Fag, foruden Sove- og Gjæstekamre, 11 Fag Baghuus af Egebindingsværk, indrettet til Stald for 4 Heste og 6 Køer, Karlekammer, Loe og Lader, Rullestue og Kielder m.v.;et Halvtag=Skuur, med flere smaae Leiligheder; en rummelig Gaardsplads, hvori det fornødne Vand, og endelig en ligge saa god som velindrettet Hauge, af Jndhold 2 Skpr. Land geometrisk Maal. Bygningerne ere for størstedelen af nye opførte for nogle faa Aar siden - og ville Liebhavere behageligst henvende dem til Undertegnede, kommitteret Sælger. Faaborg den 11 Decbr. 1827. J. J. H. Friis. Formedelst Alderdom opgiver jeg Handelen, og desaarsag lagter at sælge eller bortleie min iboende store Gaard, med deri værende Brændeviinsværk, beliggende paa Hjørnet ved Torvet. Den er beqvemt indrettet til Handelsbrug, og ligger for Handelen paa et særdeles beqvemt Sted. Lysthavende behager at henvende sig til mig selv eller til min Laugværge. Hr. Gjæstgiver Landemark. Det anmærkes, at i Tilfælde af Salg, kan det meste af Kapitalen blive staaende i Eiendommen. - Nyborg den 14 Decbr. 1827. H. M. sal. Nielsen.
Odense Adresse-Contoirs Efterretninger, 1827-12-17
Mandagen den 7 Januari næstkommende, om Formiddagen Kl. 11, bliver i Sanderum Bye holdt offentlig Auction overden derværende gamle Degnebolig, der bestaaer af 3 Længder Bygning, deels Grundmuur og deels Bindingsværk, med en dertil liggende Hauge. Konditionerne erfares forud paa Kontoiret. Odense Herredskontoir den 15 Decbr. 1827. C. A. Falbe.
Odense Adresse-Contoirs Efterretninger, 1827-12-17
At der Onsdagen den 16 Januar 1828, om Formiddagen Kl. 10, paa denne Byes Raadhuus afholdes en Skiftesamling, i afdøde Kjøbmand Jørgen Ploug Hempels Stervboe, hvorved adskillige Bestemmelser, Boets Eiendele betræffende, ville blive tagne, det bekjendtgjøres herved, overeensstemmende med Plakaten af 21 April 1824, saavel til Kreditorernes som Arvingernes Efterretning. Faaborg Byefogedkontoir den 14 Decbr. 1827. Schmidten, konstit.
Odense Adresse-Contoirs Efterretninger, 1827-12-17
Ved Proklama af 14 Decbr. d. A., som vil blive læst ved vedkommende Retter, ere samtlige Kredi= og Debitorer i Stervboet efter afdøde Birkedommer og Skriver ved Hesselager Birk, Laurits Offer Hansen, med 12 Ugers Varsel, de Første under Fortabelse af deres Fordringer, indkaldte til, inden bemeldte Tids Forløb, at anmelde og beviisliggjøre deres formeentlige Krav i Boet, eller at afgjøre, hvad de til Boet maatte skylde. Hvilket herved kundgjøres, med Tilføiende, at en Skiftesamling i Boet bliver afholdt her paa Kontoiret den 7 Januar 1828, Kl. 10 Formiddag. Sunds Gudme Herredskontoir, Svendborg den 14 Decbr. Moltke, konstit.
Odense Adresse-Contoirs Efterretninger, 1827-12-17
Ved Proclama af Dags Dato, som vil blive læst ved vedkommende Retter, ere samtlige Kredi= og Debitorer i Stervboet, efter Peder Andersen og Hustrue af Weistrup Mark indkaldte med 12 Ugers Varsel, de Første, under Fortabelse af deres Fordringer, til, inden bemeldte Tids Forløb, for undertegnede Skifteforvalter at anmelde og beviisliggjøre deres formeentlige Krav i Boet, eller at afgjøre, hvad de til Boet maatte skylde. - Hvilket herved kundgjøres. Sunds Gudme Herredskontoir, Svendborg den 14 Decbr. Moltke, konstit. Nye Bestillinger paa denne Avis fra 1 Januar 1823. modtages paa alle respektive Postkontoirer i Danmark og Jertugdommene, samt for Odense og Omegn hos Udgiveren S. Hempel.
Odense Adresse-Contoirs Efterretninger, 1827-12-18
56 Aargang. No. 186. Fyens C. Stifts. Kongelig allene privilegerede. Adresse-Avis Avertissementstidende. og overalt i de Danske Stater. Forsendes med Brevposten, Redigeres, trykkes og forlægges af Udgiveren Søren Hempel i Odense. Tirsdagen den 18 December 1827.
Odense Adresse-Contoirs Efterretninger, 1827-12-18
Katholicismens Fremskridt). Storbrittannien (Det Jndhold. Nederlandene (Jlluminationer for Kontordaget. ridende Landeværns Opløsning). Spanien (Barcellones Rømning. Opstand i Granada). Portugal. Udenlandske Blan¬
Odense Adresse-Contoirs Efterretninger, 1827-12-18
dinger. - Fædrelandet. Lovgivning. Offentlige Foranstaltninger. Videnskabelighed. Blandinger. Horsens.
Odense Adresse-Contoirs Efterretninger, 1827-12-18
Nederlandene. Grev v. Celles nye Sendelse til Rom skal angaae Udnævnelserne til de nye Bispedømmer. En Deputation fra Geistligheden i Ghent har bevidnet Kongen sin Tak foKonkordatets Slutning og blev naadigst modtaget. J Brussel, Antwerpen, Lüttich o. fl. St. feiredes dets Kundgjørelse med Jlluminationer. Ved et Gjæstebud i samme Anledning i Lacken gik det saa hedt til, at den katholske Præst drak Hs. Majestæts, og den protestantiske Borgemester Hs. Helligheds Skaal. Katholikerne have ogsaa havt den Glæde, at en Hr. de Ruyter med Kone og to Sønner i Lowen er gaaet over fra den protestantiske til deres Kirke. Man troer slet ikke, at Konkordatet vil komme under Overveielse i Generalstaterne, da Kardinal Capellari strax i Underhandlingernes Begyndelse skal have gjort dette til en ufravigelig Betingelse. Vel have Nogle beraabt sig paa, at det romerske Hof maatte beqvemme sig hertil, da Konkordatet sluttedes med Frankerig 1801; men det var ogsaa Napoleon, som ikke var vant til at give efter, og det aldrig raadvilde Pavehof trøstede sig dengang med, at Man maa skikke sig i Tiden, og undertiden taale et Onde, for at undgaae et større." Anderledes forholdt det sig 1817, da Paven paastod at være, sat over Folk og Kongeriger, og Hertugen af Blacas desuden erklærede i Ludvig KVIIIs Navn: at Hs. Majestæt ikke ansaae sin paa Chartet: aflagte Eed bindende i noget Punkt, som maatte stride, imod Guds og Kirkens Love.
Odense Adresse-Contoirs Efterretninger, 1827-12-18
Storbrittannien. Det i den franske Revolutionskrig oprettede ridende, Landeværn er nu indgaaet, til Lettelse for Landmanden undtagen i Manufaktur-Distrikterne. Officererne beholde deres Rang og dermed forbundne Rettigheder. Sir A Court skal være bestemt til Ambassadeur i Petersburg. Den 4de aflagde Hertugen af Wellington et Besøg, hos Hs. Majestæt i Windfor og nød den Ære at spise ved Hs. Majestæts Taffel.
Odense Adresse-Contoirs Efterretninger, 1827-12-18
Spanien. Den 28 Novbr. forlod General Reizet med de sidste franske Tropper Barcellona og Grev de Espagne drog igjen derind. Begge Generaler omfavnedes til Afsked under Folkets Vivatraaben. Efter Forlydende har Ambassadeuren i Paris, Hertugen af St. Carlos, Jnstruktioner til at forlange hele Spaniens Rømning. Municipalitetei Valencia er af Hs. Majestæt forundt Titel af Excellenz. Den vedvarende Gjæring er overalt umiskjendelig, hvorved alle Partier, som styrre den offentlige Rolighed, foregive at handle i Kongens Navn. Alle Stemmer hæve i sig derhos imod den almægtige Calomarde. Ogsaa i Granada har Garnisonen nu gjort Opstand og forlangt hans Afsættelse. Skatmesteren for de cataloniske Rebeller, Hr. Marcordel=Pont, skal ved sine Opdagelser have kom promitteret meget anseete Personer. Akterne i hans Proces beløbe sig alt til 18 Bind. Paa Biskoppernes Vægring i at degradere de som Rebeller dømte Geistlige, uden hvilken Formalitet ingen Geistlig kan henrettes, har Grev de Espagne svaret, at han i fornødent Fald selv er Mand; for at gjøre det.
Odense Adresse-Contoirs Efterretninger, 1827-12-18
Portugal. Wiener Breve fra den 6 d. melde endnu ikke Jnfanten Don Miguels Afreise. Flere ham til Ære foranstaltede Afskedsfester har han beæret med sin Nærværelse og yttret at hans Ophold her stedse vil blive ham i behagelig Erindring. Herrerne Almeida, Sampaio og Conto ere ogsaa frikjendte af Krigsretterne. Derimod har den øverste Krigsret kuldkastet General Stubbs Frifindelsesdom, paa Grund af en Mangel i Formen, bestaaende i, at GeneralProkurøren (Over=Politie=Intendanten Bastos) ikke, som han burde, havde bivaanet Krigsretten.
Odense Adresse-Contoirs Efterretninger, 1827-12-18
Udenlandske Blandinger. Frankerig. Den berømte Maler Garneray er afreist til Grækenland, for paa Stedet at gjøre Udkast til et Malerie over Navarinoslaget. Det skal med Søe ministerens Tilladelse stikkes i Kobber og koste 30 Franes, men de 10 første Aftryk (avant la lottre) sælges til de Høistbydende til Grækernes Fordeel.
Odense Adresse-Contoirs Efterretninger, 1827-12-18
J nogle Aftener er der paa flere Steder i Paris bleven skudt Kugler ind igjennem Vinduer og Dørre med Vind bøsser, uden at Nogen, saavidt vides, er bleven saaret.
Odense Adresse-Contoirs Efterretninger, 1827-12-18
Det Hr. Lafitte & Co. tilhørende Skib Auguste er i Juni Maaned bleven opbragt til Montevideo af den brasilianske Eskadre, som derved viste en saa fiendtlig Behandling, at Man bemægtigede sig Kapitainen med hans Papirer og Mandskabet.
Odense Adresse-Contoirs Efterretninger, 1827-12-18
Jtalien. Som nok et Bidrag til det nittende Aarhundredes Tolerants kan det ansees, at i Piemont er den gamle Forordning, hvorved det forbydes Valdenserne, at boe eller drive Handel uden for deres Dale, atter sat i Kraft.
Odense Adresse-Contoirs Efterretninger, 1827-12-18
Schweitz. Den nys afdøde Baron v. Stals Enke, er strax efter hans Død nedkommen med en Søn. Baronen har i Testamentet indsat sin Søster, Hertuginden, af Broglio, til Hovedarving. Hans Enke er tilskrevet 60,000 Fr. aarlig Jndkomst og 100,000 Fr. ere legerede til en hemmelig Bestemmelse.
Odense Adresse-Contoirs Efterretninger, 1827-12-18
J Freyburg har en Sværmer atter myrdet Kone og Barn, efter nogle Dage i Forveien at have kjøbt et indviet Pulver af Kapucinerne.
Odense Adresse-Contoirs Efterretninger, 1827-12-18
Tydskland. Hofraad og første Borgemester i Würtburg, Behr, har indgivet Protest imod sin Udelukkelse af Kammeret 1825, fordi han som Statstjener behøvede Kongens Samtykke dertil, som han ikke erholdt; men de Deputeredes Kammer har med 105 imod 1 Stemme besluttet, at det fremdeles derved skal have sit Forblivende. Derimod vedtoges med 104 imod 2 Stemmer, at Grev v. Armansperg kan vedblive som Deputeret, uagtet hans nærværende Ansættelse som Statsminister.
Odense Adresse-Contoirs Efterretninger, 1827-12-18
Østerrig. At Rangsygen endnu grasserer, kan skjønnes deraf, at her er fastsat Pengebøder for Personer, som tillyve sig adelig Rang eller Titler, uden virkelig at besidde samme.
Odense Adresse-Contoirs Efterretninger, 1827-12-18
Preussen. Til et nyt Kursus af Forelæsninger, som Kammerherre Alexander v. Humboldt agter at holde i Vinter, har meldt sig 800 Personer af begge Kjøn, eller saa mange, som den dertil bestemte Synge=Akademies prægtige Sal kan rumme, den hele Kongelige Familie, Ministre, Generaler og flere høie Stats-Embedsmænd ere ogsaa antegnede.
Odense Adresse-Contoirs Efterretninger, 1827-12-18
Sverrig. Ved at opgrave nogle Stene paa Veien imellem Liaby og Fahlksping har en Bonde fundet et meget gammelt Diadem, vægtigt 48 Unzer af 22 Karats, Guld og 12 Tommer i Omfang. Arbeidet var skjønt og prydet med Figurer af Mennesker og Dyr samt Stjernebilleder. Mærket C. 8, som findes indgravet derpaa, lader formode, at det kan have tilhørt Carl VIII Knudson. Udgivelsen af den forbudne Tidende Argus den Tredie er nu igjen begyndt under Titel af Nya Argus, og indeholder en Artikel, hvori den beviser, at den i 7 Aar har indbragt Staten og Postvæsenet en Jndtægt af ikke mindre i end 22,885 Rbd. 45 Skill. Bco eller over 2 Tdr. Guld i Rigsd. Dette er godt nok; men naar den, paa Grund heraf, mener at burde nyde mere Beskyttelse i Loven, end Tilfældet er, synes det næsten, som forlangte den en Undtagelse fra den gamle Regel: for Loven ere Alle lige. Norge. De Optøier, som den 4 Novbr. fandt Sted, paa Theatret i Christiania, synes at have faaet mere Vigtighed, end de fortjente. Den nedsatte Undersøgelses=Kommission, bestaaende af Høiesterets=Assessor, Præsident Langberg og Høiesterets=Advokat Petersen, har allerede afholdt nogle Møder; men Resultaterne ere, efter Rygtet, heel ubetydelige.
Odense Adresse-Contoirs Efterretninger, 1827-12-18
Tyrkiet. J Alexandtien er oprettet et Theater, hvortil isralitiske Kjøbmænd have givet den første Jdee.
Odense Adresse-Contoirs Efterretninger, 1827-12-18
Fædrelandet. Lovgivning. 10 Novbr. 1827. Cirkulairskrivelse fra det Kgl. danske Kancellie til samtlige Amtmænd i Danmark og Kjøbenhavns Magistrat, hvorefter det, under 31 f. M. allernaadigst har behaget Hs. M. at tillade, at de ved Cavallerie-Regimenterne ansatte Bomskjærere og Sadelmagere maae, saalænge de forblive i Tjenesten, herefter arbeide i deres Profession med egne Hænder ogsaa for Civile, imod at de af saadan deres borgerlige Erhverv svare Næringsskat.
Odense Adresse-Contoirs Efterretninger, 1827-12-18
- 8 - - Plakat, hvorved i Anledning af Menings-Ulighed, som har fundet Sted angaaende Tiden, hvori Mandskabets Tjeneste ved Forstærknings-Bataillonernes Fastmands=Klasse skal være, fastsættes som Regel: at ikkun det værnepligtige Mandskab, der har tjent 8 Aar ved den staaende Hær, efter at have tjent lige saa lang Tid som fast Mand ved Forstærknings=Bataillonerne, skal være berettiget til, for bestandig at overgaae i disse Batailloners Reserve=Klasse, hvorimod det øvrige Mandskab først efterat have staaet ved Forstærknings=Dataillonerne i 16 Aar, eller i saa lang Tid, at denne, i Forening med den Tid, den Paagieldende har tjent ved den staaende Hær, udgjør fulde 16 Aar, er berettiget til at gaae aldeles ud af Fast mands=Klassen. Forøvrigt bør det Mandskab, som ifølge dets huuslige Stilling, i Medfør af Fon. af 15 Febr. 1808. H. 8, er lovet, saavidt muligt, Fritagelse for Ansættelse i fast Tjeneste, fremdeles forbeholdes denne Ret.
Odense Adresse-Contoirs Efterretninger, 1827-12-18
Offentlige Foranstaltninger. Efter opgjort Beregning har Underbalancen i Kjøbenhavns Fattigskat for Aaret 1826 været 128,1500 Rbd. 92 1/2 s. S. v. T. Jmidlertid er i den Forudsætning, at Fattigvæsenets Deficit for 1826 vilde udgjøre omtrent det samme som for 1825, da den kun var 105,863 Rbd. 22 1/2 s. S. o. T., i indeværende Aars 3 første Qvartaler Fattigskatten ikke opkrævet med et høiere Beløb end forrige Aar, eller med 1/4 af Arealskattens oprindelige Beløb 1 3/3 Gange taget for hvert af hine Qvartaler. Der behøves altsaa endnu, for at dække den ovenanførte Underbalance for 1826, omtrent 48,000 Rbd., hvilken Sum i Reglen skuldenlignes paa dette Aars 4de Qvartal; men da en saa betydelig Forøgelse af Afgivten kunde blive trykkende for Skatteyderne, saa har det under 5 Decbr. behaget Hs. Majestæt at resolvere, at Fattigskatten for dette Aars 4de Qvartal bør opkræves med 1/4 af Arealskattens aarlige oprindelige Beløb 2 Gange taget, samt at det derefter endnu udækkede Beløb af Fattigvæsenets Underbalance for 1826 maa afholdes af Fattigskatten for 1828, hvilken, indtil endelig Regulation af samme finder Sted, bliver ligeledes at opkræve qvartaliter med 1/4 af Arealskattens aarlige oprindelige Beløb 2 Gange taget.
Odense Adresse-Contoirs Efterretninger, 1827-12-18
Under 27 Novbr. ere Kjøbmændene A. Hage i Stege og L. V. A. Hatting i Nestved anerkjendte som Kongelig Svensk Norske Vice=Konsuler paa de respektive Steder.
Odense Adresse-Contoirs Efterretninger, 1827-12-18
J Sagen med A. Fr. Lassen og Bataillonschirurg Finck, hvoraf den første tiltaltes for uberettiget Udøvelse af Lægekunsten og den Sidste for at have med Førstnævnte deeltaget i Amputationen af begge Brysterne paa Degnen i Schades Datter, er ved Høiesteret Lands=Over- samt Hof og Statsrettens Dom (hvorved den Første var tildømt at bøde 20 Rbd. Sølv og den Sidste 1000 Rbd. Sølv til Odense Amts Fattigkasse) kjendt ved Magt at stande, dog saaledes, at Mulkten for Bataillonschirurg Finck bestemmes til 50 Rbd. Sølv. J Sagen: Prokurator C. G. Haugsted af Odense contra Justitsraad og Herredsfoged C.A. Falbe, betræffende nogle i en af Citanten konciperet og i Gaardmand Jens Andersen af Fangels Navn til Fyens Gouvernement under 29 April 1824 stillet Besværing mod Jndstævnte fremførte formentligen fornærmelige Udladelser, er Lands=Over- samt Hof= og Statsrettens Dom (hvorefter de i bemeldte Besværing mod Justitsraad og Herredsfoged Falbe brugte ærerørige Sigtelser mortificeres og Citanten Prokurator C. S. Haugsted bør bøde sine tre Mark og 3de 10 Lod Sølv m. v.) ligeledes ved Høiesteret stadfæstet. Videnskabelighed. Ved den Aftenunderholdning, som Hr. Skuespiller Nielsen Søndagen den 9 dennes gav paa det kongelige Theater, fremsagde han blundt andet et nyt Digt: "Slaget ved Navarine af Hr. Pastor St. St. Blicher. Den af det store Emne begeistrede Digter fandt en herlig Tolk i Digtets Fremsiger, der af Publikum lønnedes med et overordentligt bifald. Det sidst udkomne Hefte af Hr. Overkrigskommissair Østs Literaturlexicon indeholder iblandt andet Biografier af to af Fædrelandets gjæveste Mænd: Generalmajor v. Bülow og Geheimekonferentsraad v. Bülow, Man kan ikke her overskue, hvor Meget denne Sidste har virket og oftet til dansk Videnskabeligheds Fremme(og som Udgiveren selv tilstaaer, det med hans yderste Flid har været ham umuligt at efterspore Alt), uden at henrives til den varmeste Beundrings og Taknemmeligheds Følelse mod Manden med ægte Adelsind, Kongens, Videnskabernes, Fædrelandets sande Ven, den Hæderkronede paa Sanderumgaards og istemme Udgiverens Slutnings=Ønske: Han leve, og sildigt, sildigt indgaae denne Ædle til den evige Udødelighed.
Odense Adresse-Contoirs Efterretninger, 1827-12-18
J Tillægget til sidstmeldte Artikel anføres, at allene til 4 af de nævnte Lærdes videnskabelige Reiser har Hs. Excell. betalt 9000 Rd., og i nogle Aar betalt Hr. Adjunkt Hanck for at give fri Underviisning i technisk Tegning til Haandværkere i Odense.
Odense Adresse-Contoirs Efterretninger, 1827-12-18
I Løverdags vilde Mad. Catalani lade sig høre ved Hoffet. Hendes første offentlige Koncert vil om kort Tid finde Sted paa Hoftheatret, og Entre=Prisen bliver 3 Rbd.
Odense Adresse-Contoirs Efterretninger, 1827-12-18
Blandinger. Efter Rygtet skal Man i Vestervedsted, ikke langt fra Ribe, Fredag Aften den 7 d. have hørt en stærk og 3 Timer varende Kanonade paa Havet, saa nogle Huse i Byen rystede. Bekræftelse forventes.